Χέρμαν Α΄ του Μάισεν

Ο Χέρμαν Α΄, γερμ.: Herman I, markgraf der Mark Meißen (π.980 – 1 Νοεμβρίου 1038) από τον Οίκο των Εκεχαρντιδών, ήταν μάργραβος του Μάισεν από το 1009 μέχρι το τέλος του.

 Βιογραφία 
Ήταν ο μεγαλύτερος γιος του Έκαρντ Α΄ μαργράβου του Μάισεν και της συζύγου του Σβανεχίλδης των Μπίλουνγκ,  κόρης του Χέρμαν μαργράβου . Στις 30 Απριλίου 1002 ο πατέρας του δολοφονήθηκε στο Κάιζερπφαλτς του Πέλντε, αφού είχε διεκδικήσει τον γερμανικό θρόνο στις βασιλικές εκλογές. Ο νέος βασιλιάς Ερρίκος Β΄ της Γερμανίας παρέδωσε το μαργραβάτο του Μάισεν στον θείο τού Χέρμαν, Γκούντσελιν, ενώ αυτός και ο αδελφός του έπρεπε να αποσυρθούν στις προσωπικές ιδιοκτησίες (allods) τους.
αριστερά|μικρογραφία| Ο Χέρμαν Α΄ και η Ρεγκλίντα της Πολωνίας.
Το καλοκαίρι του 1002 ο Χέρμαν Α΄ νυμφεύτηκε τη Ρεγκελίντα των Πιάστ, κόρη του Πολωνού βασιλιά Μπολέσλαφ Α΄ του Γενναίου, βασιλιά της Πολωνίας. Ενώ ο Μπολέσλαφ Α΄, ο οποίος είχε υποστηρίξει την υποψηφιότητα του μαργράβου Έκαρντ Α΄, κατείχε την ανατολική περιοχή της Λουσατίας και τις γειτονικές περιοχές των Μιλτσενών (αργότερα Άνω Λουσατία) στον νότο, η συζυγική συμμαχία με την πολωνική δυναστεία των Πιάστ συνέβαλε στην αύξηση της εξουσίας του Χέρμαν Α΄. Κατά τη διάρκεια του συνεχιζόμενου Γερμανο-Πολωνικού πολέμου το 1007, χρίστηκε κόμης του Μπάουτσεν (Μπούντουσιν). Αυτός και ο μικρότερος αδελφός του Έκαρντ Β΄ ήρθαν σε αντιπαράθεση με τον θείο τους Γκούντσελιν σε έναν από τους πιο άσχημους εμφύλιους πολέμους της Γερμανίας του 11ου αι.  Η διαμάχη αφορούσε «την προσβολή και την ταπείνωση που συνεπάγεται η κατάληψη και η καταστροφή μίας οχυρωμένης κατοικίας». 

Τα πράγματα άλλαξαν όταν ο μάργραβος Γκούντσελιν άρχισε να αντιμετωπίζει τις πολωνικές δυνάμεις, και με την υποκίνηση του βασιλιά Ερρίκου Β', εκθρονίστηκε και συνελήφθη σε πριγκιπικό συμβούλιο στο Μέρσεμπουργκ τον Αύγουστο του 1009. Ο ανιψιός του Χέρμαν Α΄ επιλέχθηκε για να τον αντικαταστήσει. Είχε καλύτερες σχέσεις με τον βασιλιά από ό,τι ο Γκούντσελιν, αν και ακόμη και ο αδελφός του, Έκαρντ Β΄, ήταν πολύ φιλικός προς τους Πολωνούς, για να αρέσει στον Ερρίκο Β΄ (1013).  Ο ίδιος ο Χέρμαν Α΄  δεν συμμετείχε στην εκστρατεία του Ερρίκου Β΄ της Γερμανίας εναντίον του Μπολέσλαφ Α΄ το 1015, κατά την οποία σκοτώθηκε ο θετός αδελφός του, ο Γκέρο Β΄ μάργραβος της Λουσατίας. Το 1018 παρακολούθησε τη σύναψη της ειρήνης του Μπάουτσεν.

Ο μάργραβος Χέρμαν Α΄ έγινε πιστός υποστηρικτής του Σάλιου διαδόχου του βασιλιά Ερρίκου, Κορράδου Β΄. Το 1029 διορίστηκε κόμης στο Σαξονικό Χάσεγκαου και στο γειτονικό Γκάου Χουτίτσι στην περιοχή του Μέρσεμπουργκ. Έστειλε τις δυνάμεις του εναντίον του Μιέσκο Β΄ Λάμπερτ βασιλιά της Πολωνίας, για να ανακαταλάβει τα εδάφη που κατείχαν οι Πολωνοί, τα οποία είχαν επικυρωθεί με τη συνθήκη του Μέρσεμπουργκ του 1033. Ο Χέρμαν Α΄ πολέμησε επίσης εναντίον του Θουριγγού Γουλιέλμου Γ΄ κόμη της Βαϊμάρης και διαπληκτίστηκε με τον επίσκοπο Τήτμαρ επίσκοπο του Μέρσεμπουργκ . Στα τελευταία του χρόνια, άφησε την εξουσία στον νεότερο αδελφό του Έκαρντ Β΄, ο οποίος διαδέχθηκε τον Χέρμαν Α΄ μετά το τέλος εκείνου το 1038.

 Πηγές 
 Reuter, Timothy. Germany in the Early Middle Ages 800–1056. New York: Longman, 1991.

 Εξωτερικοί σύνδεσμοι 


Κατηγορία:Οίκος των Εκεχαρντιδών